Omicron: Încă două cazuri au fost depistate în România.
Creşte numărul cazurilor Omicron în România. Varianta extrem de contagioasă a fost descoperită în Constanţa şi Ilfov. Este vorba despre o femeie în vârstă de 45 ani, din judeţul Constanţa.
Încă două cazuri de infectare cu varianta Omicron a virusului SARS-CoV-2 au fost confirmate vineri în România, anunţă Ministerul Sănătăţii. Este vorba despre o femeie în vârstă de 45 ani, din judeţul Constanţa, cu istoric de călătorie în Africa de Sud. Aceasta este vaccinată cu schema completă, se află in izolare, iar starea de sănătate este una bună, spun reprezentanţii ministerului.Cea de-a doua persoană este un bărbat în vârstă de 29 de ani din judeţul Ilfov, care a călătorit în Zanzibar. Bărbatul nu este vaccinat, dar se află în izolare, iar starea de sanatate este bună. Până în prezent, pe teritoriul României au fost confirmate 13 cazuri cu varianta Omicron a virusului SARS-CoV-2.